Diari Oficial de la Generalitat Valenciana


Sumari del DOGV 4881, del 11-11-2004 (2004/11334)

Notificació a José Medina González. Expedient número 46/1G/0208/1998/22.
------------------------------------------------------------------------

### Dades del document

Número de DOGV
:   4881

Data del DOGV
:   11-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11214


Organisme emissor
:   Conselleria de Territori i Habitatge

Tipus de document
:   Anunci

Notificació a José Medina González. Expedient número 46/1G/0208/1998/22. [2004/F11259]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a José Medina González, carrer del Literat Azorín, 2-1r-2a (46798 Alfafar) la resolució del recurs d'alçada amb el número de referència interna R-124/2004.
  
Resolució
  
Després d'examinar el recurs d'alçada que formula José Medina González, contra la resolució denegatòria del reconeixement del compliment dels requisits per a la percepció de la subvenció de la Generalitat Valenciana per a l'adquisició d'un habitatge protegit de nova construcció (HPNC 517) acollit a l'expedient número 46/1G/0208/1998/22.
  
Antecedents de fet
  
Primer. José Medina González, que adquireix un habitatge protegit de nova construcció mitjançant contracte de compravenda de data 14 de gener de 2000, va presentar al Servei Territorial d'Arquitectura i Habitatge de València el dia 5 de març de 2001 sol·licitud de finançament qualificat per a l'adquisició de l'esmentat habitatge protegit.
  
Segon. A la vista de la documentació que apareix en l'expedient, el cap del Servei Territorial en data 5 d'abril de 2001 dicta una resolució de concessió de visat i subsidiació del préstec qualificat, per raó de la qual concedeix al sol·licitant subsidiació de préstec qualificat durant deu anys, la subsidiació consisteix en el 20 per 100 de la quota durant els tres primers anys, i en el 10 per 100 de la quota durant els següents set anys.
  
Tercer. En data 14 d'abril de 2003, l'interessat formalitza sol·licitud de concessió de subvencions de la Generalitat Valenciana.
  
Quart. A la vista de la documentació que apareix en l'expedient, i per raó del que disposa l'article 24.2 del Decret 173/1998, de 20 d'octubre, del Govern Valencià, el cap del Servei Territorial en data 15 de gener de 2004 dicta una resolució denegatòria del reconeixement del compliment dels requisits per a la percepció de la subvenció de la Generalitat Valenciana, en quedar acreditat que han transcorregut més de sis mesos entre la formalització de l'escriptura pública de compravenda o adjudicació i la sol·licitud de subvencions.
  
Cinqué. Contra l'esmentada resolució interposa recurs d'alçada en temps i forma José Medina González, amb les al·legacions que consten en aquest, i que es donen per reproduïdes.
  
Fonaments de dret
  
I. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que establix el Decret 119/2003, d'11 de juliol, del Consell de la Generalitat Valenciana (DOGV núm. 4543 de 14 de juliol de 2003).
  
II. El que disposen els articles 107; 110; 114 i 115, de la LRJAP i PAC, quant a l'admissió i la tramitació del recurs d'alçada.
  
III. Segons estableix l'article 24.2 del Decret 173/1998, de 20 d'octubre, del Govern Valencià, és condició per a procedir a la concessió de les subvencions que la sol·licitud d'aquestes es formalitze dins del termini de sis mesos des de la formalització de l'escriptura pública.
  
IV. Segons estableix l'article 47 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els termes i terminis establits en aquesta i altres lleis, obliguen les autoritats i personal al servei de les administracions públiques competents per a la tramitació dels assumptes, com també als interessats en aquests.
  
V. En el cas que ens ocupa, revisada la documentació que apareix en l'expedient, queda acreditat que el sol·licitant va formalitzar l'escriptura pública de compravenda en data dotze de juny de 2001, i que la sol·licitud de subvencions de la Generalitat Valenciana la va presentar en data 14 d'abril de 2003, per la qual cosa la sol·licitud de subvencions es va formular transcorregut el termini de sis mesos establit a l'efecte en la normativa aplicable, que concloïa el dia tretze de desembre de 2001.
  
VI. Al·lega la persona que recorre que la responsabilitat en la demora de la sol·licitud de la subvenció és conseqüència de la mala gestió per part de la promotora constructora de l'habitatge objecte de les ajudes, la qual va presentar la documentació per a percebre la subvenció passat el termini establit a l'efecte.
  
No obstant això, l'esmentada al·legació no pot prosperar ja que, en primer lloc, no ha quedat provada i, en segon lloc, la dita al·legació no pot eximir el recurrent de la seua responsabilitat en la tramitació de l'expedient, en el qual és l'únic interessat; tot això independentment de les accions judicials que el recurrent decidisca, si és el cas, exercitar contra l'entitat promotora constructora pels danys i perjudicis econòmics que entenga que aquesta li ha ocasionat.
  
Finalment, ha de tindre present el recurrent que ens trobem davant d'un termini reglat per la norma i d'obligat compliment per a tots els interessats, sense que siga possible admetre, sense causa justificada, la present sol·licitud fora de termini, perquè això vulneraria el principi d'igualtat en l'aplicació de la norma, i faria de millor condició al recurrent enfront de la resta dels sol·licitants que no han complit el termini de sis mesos que ens ocupa, i que se'ls ha denegat per això la subvenció de la Generalitat Valenciana.
  
Assentat l'anterior, i com la persona que recorre no ha aportat prova suficient i adequada que desvirtue el contingut de la resolució impugnada, procedeix confirmar-la.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de l'Àrea de Promoció, resolc:
  
Desestimar el recurs d'alçada que formula José Medina González contra la Resolució del Servei Territorial d'Habitatge i Projectes Urbans de València, de data 15 de gener de 2004, que queda confirmada.
  
Contra la present resolució, que posa fi a la via administrativa, es pot interposar recurs contenciós administratiu, davant del Jutjat Contenciós Administratiu de València, en el termini de dos mesos, comptats des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercir qualsevol altre recurs que estime oportú.